CELEX: 62018TN0715
Language: da
Date: 2018-12-06 00:00:00
Title: Sag T-715/18: Sag anlagt den 6. december 2018 — Phrenos m.fl. mod Kommissionen

25.2.2019   
            
            
               DA
            
            
               Den Europæiske Unions Tidende
            
            
               C 72/31
            
         
      Sag anlagt den 6. december 2018 — Phrenos m.fl. mod Kommissionen
      (Sag T-715/18)
      (2019/C 72/40)
      Processprog: engelsk
      
         Parter
      
      
         Sagsøgere: Phrenos SPRL (Mont-sur-Marchienne, Belgien), Akkanto (Watermael-Boitsfort, Belgien) og Operational Management Solutions (Chaumont-Gistoux, Belgien) (ved advokaterne R. Jafferali og R. van Melsen)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Europa-Kommissionens afgørelse, som meddelt sagsøgerne ved skrivelse af 27. november 2018, om at tildele en tredjepart tjenesteydelseskontrakten vedrørende planlægning, forberedelse, fremme og gennemførelse af begivenheden »Europæiske udviklingsdage« for Kommissionens Generaldirektorat for Internationalt Samarbejde og Udvikling (EuropeAid/139729/DH/SER/BE) (2018/S 144- 328417), for årene 2019 til og med 2022, annulleres.
               
            
                  —
               
               
                  Kommissionen tilpligtes at betale sagsomkostningerne i hovedsagen og i sagen om foreløbige forholdsregler.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat fire anbringender.
      
                  1.
               
               
                  Første anbringende om, at sagsøgte ikke gav nogen begrundelse for sin tildelingsafgørelse.
               
            
                  2.
               
               
                  Andet anbringende om, at sagsøgte ikke foretog en korrekt vurdering af de (åbenbart) unormalt lave priser i det valgte tilbud.
               
            
                  3.
               
               
                  Tredje anbringende om en tilsidesættelse af ligebehandlingsprincippet med hensyn til vurderingen af de afgivne tilbud.
               
            
                  4.
               
               
                  Fjerde anbringende om, at det af sagsøgte anvendte tildelingskriterium ved vurderingen af tilbuddene var ulovligt.